冠軍—S3E   竹君平安

地點:課室,2046年的街道,2007年街道

時間:2046年,2007年

人物:大雄,小儀,小海,老師,警察,同學

(課室)
老師:邊位同學樂意做環保大使呢?!(�垂})
小儀:老師!我想做!(舉手)
老師:好,搵多個男仔做啦,你地認為邊個男同學可以做呢?!
好多同學:大雄!大雄!
(大雄從睡夢中驚醒,彈左起身)
老師:同學推舉你做環保大使喎!做得好有優點嫁!你做唔做呀?大雄。
大雄:有優點禁正?!做~!梗係做啦!
老師:好啦!全部職位選好哂喇!你地可以做自己野!(老師坐低改簿,大雄�咱玩iA4紙係度寫d無聊野,畫左幾畫就�雇_張紙,�姘L另一張)
小儀:(睇唔過眼)大雄,你咁浪費紙嫁!
大雄:關你咩事呀?!
小儀:一來你咁樣用紙法好唔環保,二來你係環保大使喎!做得環保大使要比個榜樣其他同學架麻!
大雄:得囉!用番個張囉!(唔耐煩,打番開張巢左既紙)都係唔畫啦,好熱呀,開冷氣先。(起身開冷氣)
小儀:仲開冷氣?今日成25度呀,自己著咁多衫仲話熱,除左件冷衫咪得囉!
大雄:個個都係咁架啦,淨係話我唔話其他人,都唔知係咪玩針對。(細聲)
旁白:其後,小儀係班入面推行各個環保活動。(小儀正在收集廢紙去回收)
老師:小儀真係乖。
小儀:(笑著)多謝老師讚賞,身為環保大使既我,咁樣係我應份既。
大雄:哼,特登咁環保博優點咋嗎,咁環保做咩呀?唔環保又唔會死既。
旁白:自此之後,大雄就開始唔鍾意小儀。有一日放學,大雄欠交功課所以要留係課室做完功課先走得,所以果日佢就係最後一個離開課室。點知,佢一行出課室就撞到小儀.......
大雄:你撞到我呀,講sorry啦
小儀:係你撞到我呀,仲好講
(二人鬧交,突然有個衣著怪異既人走過來)
大雄:嘩!你係咩人黎嫁?著成咁既!(退後一步)
小海:我係......
大雄:(打斷小海說話)咦?你個樣禁似我既?你......(用眼神打量小海)
小海:梗係啦!我係你個孫喎!我叫小海呀!
大雄:我個孫?!(瞪著,o嘴)
小海:咪講咁多住,跟我行啦
大雄:咪住!我點知你係咪講真架?
小海:我宜家就帶你去2046年你咪知我講真定講假囉(強行拉他們進時光機)
大雄:喂喂,咪住呀............
小儀:做咩拉埋我落水.......(細聲)
旁白:在時光機內.........
小海:其實呢件係2046年最hit既衫黎架,咪住,講番正題先,阿爺,你將會係聯合國首長,你應該都要為環保出一入力!但係你就冇做到,搞到2046年烏煙脹氣
大雄:下!咁我咪要負好大責任?
大雄:原來小儀係對這個世界有咁大貢獻,我真係以小人之心度君子之腹?(細聲)
小儀:估唔到你都做到聯合國首長........
(2046年街道)
旁白:好快佢地就到左2046年......
大雄:嘩!點解2046年會咁架?個個都戴住氧氣罩既?
海: (心灰) 就係阿爺你呢代人對環保一d都唔重視 , 搞到2046年地球環境會咁差 ,呢度有好多有毒氣體,所以個個人都要戴住氧氣罩,遍地都係廢物,冇得係戶外活動 。阿爺你地有咁好環境都唔識珍惜,我地呢代想珍惜都冇得珍惜…………..
大雄:(睇住班細路)點解佢地係d沙到寫字架?
海: 大遍樹林已經不再,剩下既樹已列為受保護植物,所以我地已經冇紙用了.......
小儀:你睇下,就係因為我地冇意識到環保既重要性先搞成咁
小海:阿爺你身為聯合國既首長都冇叫環保部門關注環保問題,我帶你黎就係想你知道你當年既問題係幾嚴重。阿爺,希望你明我既苦心,係你做聯合國既首長個陣為環保出番份力啦。
大雄:唉...想不到你原來早已洞識先機,係個個都未知要環保佢已經明白環保係人人有責,我以前仲話環保黎冇用.....唉!搞成咁,都係我既錯....(慚愧)
小海:阿爺,其實你都唔洗咁灰心,地球其實仲有得救,只要起你地果個年代既人做到人人都環保,相信起我呢個年代既情況一定唔會好似依家咁壞!所以,靠晒你啦!阿爺!(給予付託的目光)
大雄:小海!你放心啦!我地一定會盡我全力去挽救地球!!
小海:拜託你啦!阿爺,你地都係時候要返去啦!!
大雄:嗯!!我地有緣再會!(三人依依不捨地分開了)
旁白:大雄返到2007年......他一直為環保努力,仲成立左環保學會,帶動整間學校都變得環保,佢地學校仲拎到最環保學校獎。但小儀仍然不太相信大係真心為環保出力。一日,政府無故放寬溫室氣體排放量限制。工廠因而排放多了很多的溫室氣體,令空氣污染變得更嚴重,大雄對此很不滿。於是佢就組織左一班環保人士去遊行……..

(2007年街道)
大雄:反對政府無故放寬溫室氣體排放量限制!(一警察上前意圖唔比佢行,大雄與他發生衝突,數警察上前攻擊佢)
大雄:反對政府無故放寬溫室氣體排放量限制!(已比人抬走)
旁白:小儀係電視上睇到這一幕,就去左醫院探佢……
(大雄在病床上)
小儀:大雄……
大雄:小儀?
小儀:大雄,估唔到你肯為左環保比人打成咁,我明白你係真意關心環保。以前我仲咁對你….….
大雄:小儀,你終於明白啦?
小儀:就等我地一齊為環保努力啦!
大雄:一齊即係…….
(小儀點頭)
大雄:(笑著)我突然覺得我比人打成咁都係值得。
小儀: (笑著推大雄個頭)你個人呀!
大雄長大以後,沒有做到聯合國首長,佢最後成為了國際組織一一救救小地球組織的主席,這組織的宗旨是",環境保護,人人有責",這組織一直為國際的環保問題作出重大貢獻。